## Bilag 5.1. Nyt fra sekretariatet

**Personalenyt**

* CISU er med i en arbejdsgruppe af brancheforeninger som del af et VELLIV finansieret initiativ vedr. psykosociale forhold i civilsamfundsorganisationer. Der var konstruktivt møde i arbejdsgruppen start april og endelige anbefalinger vil blive udarbejdet på efterfølgende møder.

**Civilsamfundspuljen**

Proces for ”Stock take” – opfølgning på reformen af Civilsamfundspuljen:

* En proces i tre tempi
	+ April - Version 1.0: Præciseringer
		- Opdateret FAQ på hjemmesiden
		- Opdaterede vejledninger (fx budget og forvaltning)
	+ Maj – juni - Version 1.1: Ændringer der ikke rykker ved essensen af retningslinjeteksten
		- Ansøgningsformater (f.eks. om antallet af spørgsmål kan skæres ned uden at gå på kompromis med indholdet af vurderingskriterier i retningslinjerne)
		- Præcisering af tekst i retningslinjer – f.eks. ift. Udviklingstrekanten
	+ November – december – Version 2.0: Ændringer i retningslinjer ud fra kortlægning af opfyldelse af de strategiske mål med reformen:
		- Fremme lokalt ledet udvikling – f.eks. gennem ny lille programmodalitet
		- Nedbringe antallet af støtteværdige afslag
		- Øge organisationernes finansiering fra andre kilder

Ansøgningsrunder:

* Svar på ansøgninger til projekt-ansøgningsfristen 29. januar:
	+ Small project: 33 ansøgninger for 4,9 mio. kr.
		- 10 godkendte ansøgninger for 1.462.271 kr. i alt
		- 14 afslag (8 støtteværdige afslag)
	+ Large project: 32 ansøgninger for 20,4 mio. kr.
		- 14 godkendte ansøgninger for 9.337.349 kr. i alt
		- 18 afslag (0 støtteværdige afslag)
* Ansøgninger til medium programmer ansøgningsfrist 26. marts
	+ 10 medium programmer – for DKK 149 mio. kr.
	+ Beløb til rådighed (estimat: 12,2 % af 148 mio. kr. = 18 mio. kr./år – dvs. ca. 5 mio. kr.)

Ansættelse:

* Opslag som bevillingskonsulent på kommer ud enten lige før eller lige efter påske med ansøgningsfrist 1. juni.

**Naboskabspulje**

Ansøgningsrunder:

* Svar på ansøgninger til projekt-ansøgningsfrist 29. januar:
	+ 6 godkendte ansøgninger for 2.691.384 kr. i alt
	+ 3 afslag (0 støtteværdige afslag)

**DERF**

Nye calls:

* Earthquake in Myanmar
	+ Åbent d. 3. april - 7. maj. Afsat 4 mio. kr. i portioner af højst 1 mio. kr.
* Humanitarian Crisis in the Gaza Strip and the West Bank
	+ Åbent 27. marts – 30. april. Afsat 4 mio. kr. i portioner af højst 1 mio. kr.

Ansættelse:

* Nyt medlem i DERFs bevillingsudvalg: Anders Helge Knudsen, repræsenterende Dansk Flygtningehjælp.

**OpEn**

* Ansøgningsfrist til projekter 9. april:
	+ Modtog 87 ansøgninger for i alt 59,3 mio. kr.

Ansættelser:

* Nye medlemmer i bevillingsudvalget: Lene Vendelbo, Amnesty og Bo Karlsen, Aktion Amazonas.

**Oplysningspuljen og Connect for Global Change**

* To opslag ude: Bevillingskonsulent (frist 1. maj) og medlem af Bevillingsudvalget (frist 28. marts)
* Vellykket revision i ugen op til påske

**People Power konference**

* ActionAid konference om tilstanden i verden og hvordan vi forholder os til det igennem civilsamfundsorganisationer og sociale bevægelser.
* Der er behov for at stå sammen ellers kommer vi til at blive for lette at ”komme omkring”.

**Puljestudie om locally led development**

* Studiet er færdigt og vi har præsenteret det på offentligt møde den 7. april på Vartov med over 60 deltagere. Der kommer et online møde for partnere den 8. maj på halvanden time.
* Læringspointerne peger på forskellige niveauer. Der er noget praktisk, der måske skal forankres i retningslinjerne, og så er der noget på et strategisk niveau, der skal tages med i vores strategiudviklingsproces.

**Udviklingspolitisk strategi**

* Vi prioriterer stadig højt at påvirke den nye udviklingspolitiske strategi. Efter afholdelse af konference 27.februar og kronik i Altinget samt fremsendelse af høringssvar 15.marts dels fra CISU, dels fra puljeorganisationer og dels gennem GF har vi efterfølgende søgt kontakt med politiske ordførere (M, S, SF og EL).
* Det er stadig usikkert, hvornår den politiske fase starter, men det forventes at være medio maj eller primo juni. Efter at det i januar lykkedes at forhindre udsættelse, er der stadig visse rygter om, at nogle ordførere igen arbejder for udsættelse af strategien.
* Der er aftalt med Flemming Møller Mortensen at søge i samarbejde med DPID og Dansk Kultur Institut at have arrangement om udviklingsstrategien om fredagen på folkemødet Bornholm på den Internationale Scene.

**Orientering om tilsagnsstatus**

Som det fremgår af 2024 årsrapport, har der de seneste 10 år været en kraftig stigning i tilsagn til CISUs puljer (Bilag 2.3 Årsrapport 2024 s. 57). Samlet set er der siden sommer 2020 sikret 800 mio. kr. til CISUs puljer udover CSP grundbevilling de sidste 5 år.

Yderligere tilsagn det sidste år omfatter fx:

* CSP 2025 30 års ekstra tilsagn: 30 mio. kr.
* Naboskab 2023&24: 60 mio. kr.
* DERF 2025: 25 mio. kr.
* Connect for Change (EU): 9 mio. kr.

Desuden er der flg. yderligere midler til fremtidige bevillinger:

* Naboskab 2025-26: 60 mio. kr.
* DERF 2026-28: 75 mio. kr.
* OpEn 2026-29: 100 mio. kr.

Derudover har CISU i foråret ift. UM 1) dels fortsat arbejdet for CCAM midler fra 2026 og frem, der dog er særdeles udfordret grundet ændrede prioriteringer i UM, 2) dels indleveret skitse til UM vedr. Misinformationspulje. Desuden er der udarbejdet mindre ansøgninger med VBN og Oxfam til Europanævnet ifm. Danmarks EU's formandsskabsperiode i efteråret 2025, samt med Aarhus Universitet til Lego-fonden ifm. SANORD konference i august 2025.

Det er vigtigt at notere sig, at tilsagn i en række tilfælde også danner finansielt grundlag for bevillinger efterfølgende år. Som det fremgår af 2024 regnskab, er der i 2024 givet rekord mange bevillinger på samlet over 300 mio. kr.

Forskydning mellem sikring af tilsagn og udlodning af bevillinger betyder også, at der er forskydninger i arbejdspres, hvor sikring af tilsagn efterfølgende leder til øget rådgivnings-, kursus-, forvaltnings- og bevillingsarbejde samt øgede krav til finansiel styring.

Verden er p.t. præget af geopolitiske opbrud og kraftige nedskæringer i midler til humanitært og udviklingssamarbejde. CISUs midler er ofte eneste finansieringskilde for udsatte grupper. Det er vigtigt, at vi i vores samarbejde med hinanden er bevidste om vores ansvar ift. udsatte grupper. Desuden er det vigtigt, at en samlet bestyrelse samarbejder om CISUs udvikling.